Sentința primită de hacker-ul olandez care a accesat contul de Twitter al lui Donald Trump: "A acționat etic“.
Hacker-ul olandez care a accesat contul de Twitter al lui Donald Trump "nu este supus urmăririi penale“. Procurorul de caz a concluzionat că Victor Gevers "a acționat etic“. Gevers a spus că este foarte mulțumit de rezultat.
Procurorii olandezi au descoperit că un hacker s-a conectat la contul de Twitter al lui Donald Trump, ghicindu-i parola – "maga2020!“. Dar nu îl vor pedepsi pe Victor Gevers, care "a acționat etic“, scrie BBC.Așa că, hackerul "nu este supus urmăririi penale“, a anunțat miercuri Ministerul Public olandez, adăugând: "Aceasta este concluzia Parchetului Public, după o anchetă avansată a Poliției Naționale“.Procurorul de caz a explicat că olandezul, pe care îl numește "hacker etic“, a oferit el însuși datele de autentificare, "respectând criteriile elaborate de jurisprudență“. În plus, nu a postat pe Twitter pretinzând că este președintele SUA. "După ce a reușit să se conecteze, olandezul a încercat să ia legătura cu autoritățile SUA pentru a-i avertiza asupra vulnerabilității. El s-a identificat în acest fel și le-a dat sfaturi pentru a remedia această vulnerabilitate“, a spus procurorul.Gevers a spus că este foarte mulțumit de rezultat. "Nu este vorba doar de munca mea, ci de toți voluntarii care caută vulnerabilități pe internet“, a spus el.Îți reamintesc că hacker-ul a publicat, pe 22 octombrie, în etapele finale ale alegerilor prezidențiale din SUA, mai multe capturi de ecran despre care a spus că sunt din interiorul contului lui Trump. Totuși, la acea vreme, Casa Albă a negat că parola președintelui ar fi fost spartă, iar Twitter a spus că nu are dovezi. Acum, Casa Albă nu a răspuns unei cereri de comentarii suplimentare.